
УСТАВ
НА
СДРУЖЕНИЕ С НЕСТОПАНСКА ЦЕЛ БАЛЕТНА ШКОЛА "ПА- ПА- ПА ДЕ ТРУА"


I. ОБЩИ ПОЛОЖЕНИЯ
Чл.1. Сдружението е самоуправляваща се организация с нестопанска цел, която осъществява своята дейност в съответствие с Конституцията и законите на Република България.
Чл.2. Сдружението е юридическо лице, което придобива това си качество с вписване в предназначения за това регистър при Агенция по вписвания.

II. /изм. на 01.09.2025г./ ОПРЕДЕЛЯНЕ НА ОСЪЩЕСТВЯВАНАТА ДЕЙНОСТ
Чл.3. Сдружението ще осъществява общественополезна дейност.

III. НАИМЕНОВАНИЕ, СЕДАЛИЩЕ, АДРЕС НА УПРАВЛЕНИЕ И СРОК
Чл.4. (1) Наименованието на сдружението е: БАЛЕТНА ШКОЛА "ПА- ПА- ПА ДЕ ТРУА"
Седалище и адрес на управление: гр. Смолян, ул. „Проф. д-р Константин Чилов" №4.
Чл.5. Сдружението се учредява безсрочно.

IV. /изм. на 01.09.2025г./ ЦЕЛИ И СРЕДСТВА ЗА ТЯХНОТО ПОСТИГАНЕ
Чл.6. (1) Целите на сдружението са:
· Рразвитието и утвърждаването на културата, чрез съществуването на балетна школа в област Смолян, която ще допринася за развитието на физическата култура на децата, тяхното възпитание чрез красотата и дисциплината, съобразено с идеята, че развитието на образованието чрез изкуство е бъдещето за всяко едно общество. 
· възпитаване на естетическо чувство, необходимо в цялостното изграждане на личността както на подрастващото поколение, така и на децата в училищна възраст. Възможност на децата да се обучават с педагог под звуците на красива музика, което възпитава обществото в красота и хармония. 
· Съществуването на балетна школа обогатява културния афиш и дава възможност на децата за сценични изяви. 
· Възпитаване на правилни здравословни навици, чрез балета, който е изкуство, което граничи със спорта и  формира правилни здравословни навици, чрез стремежа към красота и хармония.
· Обогатяване на културното развитие на областта, чрез съществуването на балетна школа и възможността  за осъществяване на фестивали, летни академии за обмен на знания и творчески конкурси.

(2) Средства за постигане на целите:
-организира и финансира самостоятелно или съвместно с правителствени институции и неправителствени организации, както и с частни лица, разработването и реализацията на проекти, допринасящи за осъществяването на целите;
-установява контакти и сътрудничи с държавни и местни органи на власт и управление, национални и международни организации, имащи сходни цели и задачи, както и с други юридически и физически лица от страната и от чужбина, които с действията си биха допринесли за осъществяването на целите;


- дейността на школата по класически балет се осъществява с педагог по класически балет;
- ангажиране на професионални балетни зали, с необходимите хигиенни условия;
- изява на школата по балет на различни сценични площадки в България, които позволяват на децата и педагога да покажат резултата от обучителния процес;
- осигуряване на  сценично и репетиционно облекло, като за осигуряване на сценични костюми се сътрудничи и с други школи по балет в страната;

V. ПРЕДМЕТ НА ДЕЙНОСТ 
Чл. 7. БАЛЕТНА ШКОЛА "ПА- ПА- ПА ДЕ ТРУА" е с предмет на дейност:
Подобряване на здравето, творческото и физическото развитие на децата в ранна и юношеска възраст чрез системни занимания с класически балет; създаването на необходимите условия за придобиване на знания и умения в областта на класическия танц; организиране на школи и курсове за тренировъчна и творческа дейност; подпомагане на училищно физическо възпитание и развитие, както и организиране на извънкласна дейност през свободното време на учениците.

VI. ФИНАНСИРАНЕ
Чл.8. Сдружението набира средства от:
а)	членски внос, индивидуални и колективни такси;
б)	приходи от участия в състезания;
г)	дарения и спонсорство;
ж)	предоставени средства от държавата;
з)	управление на собствено имущество;
и)	предоставени средства от международни организации;
й)       други приходи по предмета на дейност, незабранени от закона.

VII. ЧЛЕНСТВО Членски права и задължения
Чл. 9. Членуването в сдружението е доброволно. Членовете на БАЛЕТНА ШКОЛА "ПА- ПА- ПА ДЕ ТРУА"  са физически лица, които се обединяват за развитие на творческа дейност и признават настоящия Устав.
Чл.10. Децата и роднините на семейството на членовете на сдружението имат право безплатно и безвъзмездно да участват в творчески занимания и дейности организирани от сдружението.
Чл.11. (1). Всеки член на Сдружението е длъжен: да спазва устава му, да участва в неговата дейност, да внася определения от Управителния съвет членски внос.
(2). Членските права и задължения, с изключение на имуществените, са непрехвърлими и не преминават върху други лица при прекратяване на юридическото лице.

Приемане в членство
Чл. 12.(1). Приемането на нов член на Сдружението става въз основа на писмена молба до УС, подписана от кандидата.
(2). Молбата трябва да съдържа:
а)	трите имена и подпис;
б)	текст, в който се упоменава, че ще спазва Устава на сдружението.
Чл. 13.(1). Управителният съвет може да отложи вземането на решение по молбата за членство, ако кандидата не отговаря на изискванията за членство.
(2). Решенията на УС по приемането или не на членове сдружението могат да бъдат обжалвани пред Общо събрание.
Чл.14. Учредителите на Сдружението се считат за членове с подписването на учредителния протокол.
Чл. 15.(1). Членството в сдружението се прекратява:
а)	с мотивирана писмена молба, адресирана до УС;
б)	с прекратяване на клуба като юридическо лице;
в)	при отпадане на членство по реда на чл.15, ал.4;
г)	след изключване.
 (2). Управителният съвет може да изключи член на Сдружението за системни нарушаване на принципите и задълженията, упоменати в настоящия Устав, за сериозно престъпване на общоприетите принципи на поведение, справедливост и поради виновно причинени вреди на клуба или на отделни негови членове.
 	(3). Лицето с прекратено членство в сдружението престава да бъде негов член. За да бъде отново прието, то трябва да направи нова молба за приемане.

VIII. ОРГАНИ
Чл.16. Сдружението има следните органи:
а)	Общо събрание (ОС);
б)	Управителен съвет (УС);

А. ОБЩО СЪБРАНИЕ Състав на Общото събрание
Чл. 17.(1). Общото събрание е върховен орган на Сдружението.
(2). Общото събрание се състои от членовете на сдружението.
Чл.18.(1). Общото събрание:
· изменя	и допълва устава;
· приема други вътрешни актове;
· избира и освобождава членовете на управителния съвет;
· приема и изключва членове;
· взема решение за откриване и закриване на клонове;
· взема решение за участие в други организации;
· взема решение за преобразуване или прекратяване на сдружението;
· приема основните насоки и програма за дейността на сдружението;
· приема бюджета на сдружението;
· взема решения относно дължимостта и размера на членския внос или на имуществените вноски;
· приема отчета за дейността на управителния съвет;
· отменя решения на другите органи на сдружението, които противоречат на закона, устава или други вътрешни актове, регламентиращи дейността на сдружението;
· взема и други решения, предвидени в устава.

Свикване на Общото събрание
Чл.19.(1). Общото събрание се свиква ежегодно до месец март на следващата календарна година от УС по негова инициатива или по искане на 1/3 от членовете на сдружението. Ако в последния случай УС в месечен срок не отправи писмена покана за свикване на ОС, то се свиква от съда по регистрация на сдружението по писмено искане на членовете или натоварено от тях лице.
 (2).	Поканата трябва да съдържа: дневния ред, датата, часа и мястото на провеждане и по чия инициатива то се свиква. Поканата се поставя на място за обявления в сградата, в която се намира управлението на сдружението най-малко един месец преди насрочения ден.
(3).	Редовно отчетно - изборно Общо събрание се провежда задължително веднъж на пет години.

Кворум
Чл.20. Общото събрание е редовно, ако на него присъстват повече от половината му членове. При липса на кворум събранието се отлага с един час, след което се провежда на същото място и при същия дневен ред, независимо от броя на присъстващите членове.

Гласуване
Чл.21.(1). Всеки член на сдружението има право на един глас в ОС. 
(2). Преупълномощаване не се допуска.

Вземане на решения
Чл.22.(1). Решенията на ОС се приемат с мнозинство от петдесет процента плюс един от присъстващите.
(2). Решенията по чл.19(1), т. 1 и т. 7 се приемат с мнозинство 2/3 от присъстващите.
(3). ОС взема решения чрез явно гласуване, освен в случаите когато реши гласуването по даден въпрос от дневния ред да бъде тайно.
(4).По въпроси, които не са включени в обявения в поканата дневен ред, не може да се взимат решения.

В. УПРАВИТЕЛЕН СЪВЕТ 
Чл.23.(1). Управителният съвет се състои от три лица, членове на сдружението и е негов изпълнителен орган.
(2). Управителният съвет се състои от:
а)	Председател на УС на сдружението;
б)	Членове.
 (3). Членовете на УС се избират за срок до пет години. 

Чл.24. Управителният съвет:
а)	осигурява изпълнението на решенията на ОС;
б)	разпорежда се с имуществото на сдружението при спазване на законите и Устава;
в)	определя размера и сроковете за плащане на членския внос.
г)	подготвя и внася в ОС проект за бюджет;
д)	подготвя и внася в ОС отчет за дейността на сдружението;
е)	определя реда и правилата за работата на сдружението и организира извършването на дейността му.
ж)	взема решения по всички въпроси, които по закон или съгласно Устава не спадат в правата на друг орган;
з)	изпълнява задълженията, предвидени в Устава.

Представителна власт
Чл.25. Сдружението се представлява от Председателя на управителния съвет, а в негово отсъствие от друго упълномощено лице, член на УС.

Заседание на Управителния съвет
Чл.26.(1). Заседанията на УС се свикват и ръководят от Председателя на УС. Той е длъжен да свика заседание на УС при писмено искане на 1/3 от членовете му. Ако не свика заседание на УС в седемдневен срок, то може да се свика от всеки един с заинтересуваните членове на УС
(2).	Заседанията на УС се свикват чрез писмени покани, изпратени до членовете му най-малко една седмица преди провеждането на заседанието с оповестяване на дневния ред, мястото и датата на провеждане. Уведомяването може да стане и по телефона.
(3). УС може да взема решения, ако на заседанието му присъстват повече от половината му членове (1/2 плюс 1).
(4). Присъстващо се смята и лице, с което има двустранна телефонна или друга връзка, гарантираща участието му в обсъждането вземането на решения. Гласуването на този член се удостоверява в протокол от председателстващия заседанието.
(5). Решенията се вземат с мнозинство от присъстващите.
(6). УС може да взема решения и без да бъде проведено заседание, ако протоколът за взетите решения бъде подписан без забележка и възражения за тях от всички членове на УС.

Председател на управителния съвет
Чл.27. Председателя се избира от управителния съвет:
1) Ръководи и представлява Сдружението лично.
2) Председателя на УС взема решения по всички текущи въпроси, които не са в изключителна компетентност на УС и ОС.
3) В отсъствие на Председателя неговите функции се поемат от упълномощено от него лице, член на УС.
4) Отчита се за своята дейност пред ОС и УС. Предсрочно освобождаване на член на УС.

Чл.28.(1). Всеки член на УС може да бъде освободен преди изтичане на мандата му с решение на ОС, ако:
-важни	съображения, свързани с дейността на сдружението, наложат това;
-възникнат	конкретни законови пречки за участието му в УС;
-системно	не изпълнява задълженията си, произтичащи от настоящия Устав;
-извършва	закононарушения или други дейности, с които може да увреди доброто име на Сдружението.
(2). Всеки член на УС може да го напусне с писмена молба до УС, но освобождаването му става с решение на ОС.




IX.ЗАДЪЛЖЕНИЯ ЗА ВОДЕНЕ НА КНИГИ
Чл.29.(1). Сдружението е задължено да води книги за протоколите на колективните си органи. Ръководещият заседанието и лицето, изготвил протокола, удостоверяват и отговарят за верността на съдържанието му с подписите си.
(2). УС на сдружението изготвя доклад за дейността веднъж годишно който трябва да съдържа данни относно:
-съществените дейности на сдружението, изразходваните за тях средства, връзките им с целите и програмите на клуба и постигнатите резултати;
-размера на безвъзмездно полученото имущество, приходите от другите дейности за набиране на средства;
-финансовия резултат.

X.РАЗХОДВАНЕ НА ИМУЩЕСТВО
Чл.30. /изм. на 01.09.2025г./ Сдружението като юридическо лице за осъществяване на общественополезна дейност може безвъзмездно да изразходва имущество и да осъществява дейността, насочена за постигане на посочените в този Устав цели.
Чл.31. Безвъзмездното разходване на имуществото се извършва при спазване на условията, установени в ЗЮЛНЦ.

XI.ПРЕКРАТЯВАНЕ
Чл.32.(1). Сдружението прекратява своята дейност:
-с решение на ОС;
-с решение на Окръжния съд по седалище на сдружението, когато:
а)	не е учредено по законния ред;
б)	извършва дейност, която противоречи на закона или противоречи на обществения ред или на добрите нрави;
в)	е обявено в несъстоятелност.
(2). Решението на съда по т.2 на предходната алинея се постановява по искане на всеки заинтересован или на прокурора.

ХII.ЛИКВИДАЦИЯ И ИМУЩЕСТВО СЛЕД ЛИКВИДАЦИЯ
Чл.33.(1). При прекратяване на сдружението се извършва ликвидация.
-Ликвидацията се извършва от УС или от определено от него лице. Ликвидаторът се назначава от съда в случаите на прекратяване по решение на съда.
-Ликвидацията се извършва при спазване на условията предвидени в ЗЮЛНЦ.
Чл.34. Имуществото след ликвидацията се предоставя по решение на съда на юридическо лице с нестопанска цел със същата или близка нестопанска цел.

